Lẹ́hìn eléyìí ọkùnrin kan tún wá síwájú Aṣojú-Olódùmarè, akọ̀wé kan báyìí ni, nígbà tí ó dé pẹ̀lú ìtara ni ó fi ń sọ̀rọ̀, tí ó ń fi orí sọ tí óo ń fi ọrùn sọ, ó ní, ìwọ ìránṣẹ́ Ẹlẹ́dàá ayé, ìwọ iranṣẹ́ Ẹlẹ́dàá ọ̀run, bá mi wí fún Ọlọ́run Ọba pé, kí Ó ba mi yí àwọn aláṣẹ ní ibi iṣẹ́ mi lọ́kàn padà, kí wọ́n yéé ṣí mi ní ipò padà lọ́dọọdún: kí n máa ti ìlú dé ìlú, kí n máa tí ìletò dé ìletò, kí n máa bá hílàhílo kiri; bí wọ́n tí ń ṣe mi yìí kò dára. Àwọn ohun ọ̀ṣọ́ tí mo ní nígbà tíi mo ṣẹ̀ṣẹ̀ bẹ̀rẹ̀ iṣẹ́ ti bàjẹ́ tán, wọ́n ń bàjẹ́ ní ojú ọ̀nà nibi tí mo gbé ń di ẹrù kiri; ìkòkò ìyàwó mi méjìlá ti fọ́, àádọ́jọ ṣíbí ti sọnù, àwọn ọmọdé kò rí ẹni sùn mọ́, ohun ọ̀ṣọ̀ ilé ń din lójoojúmọ́, a kò lè ka àwọn nǹkan kéékèèkéé tí a kò mọ ọ̀nà tí wọ́n gbà lọ, nígbà tí a bá sì ń fẹ́ẹ́ gbádùn àwọn ọ̀rẹ́ wa ní ibi kan ni wọ́n máa ń yà wá ni ipa kúrò lọ́dọ̀ wọn. Nítorí náà èmi bẹ̀ ọ́, bá mi wí fún Ọlọ́run Ọba wí pé kí Ó wá ọ̀gá mìíràn fùn mi, bí bẹ́ẹ̀ bá sì kọ́, kí Ó yí àwọn ọ̀gá mi wọ̀nyí lọ́kàn padà, kí wọn máa wo ti ìyàwó mi, kí wọ́n ṣàánú àwọn ọmọdé, kí wọ́n sì ronú nípa àwọn ojúlùmọ̀, kí wọ́n yéé gbé mi kiri.
Lehin eleyii okunrin kan tun wa siwaju Asoju-Olodumare, akowe kan bayii ni, nigba ti o de pelu itara ni o fi n soro, ti o n fi ori so ti oo n fi orun so, o ni, iwo iranse Eledaa aye, iwo iranse Eledaa orun, ba mi wi fun Olorun Oba pe, ki O ba mi yi awon alase ni ibi ise mi lokan pada, ki won yee si mi ni ipo pada lodoodun: ki n maa ti ilu de ilu, ki n maa ti ileto de ileto, ki n maa ba hilahilo kiri; bi won ti n se mi yii ko dara. Awon ohun oso ti mo ni nigba tii mo sese bere ise ti baje tan, won n baje ni oju ona nibi ti mo gbe n di eru kiri; ikoko iyawo mi mejila ti fo, aadojo sibi ti sonu, awon omode ko ri eni sun mo, ohun oso ile n din lojoojumo, a ko le ka awon nnkan keekeekee ti a ko mo ona ti won gba lo, nigba ti a ba si n fee gbadun awon ore wa ni ibi kan ni won maa n ya wa ni ipa kuro lodo won. Nitori naa emi be o, ba mi wi fun Olorun Oba wi pe ki O wa oga miiran fun mi, bi bee ba si ko, ki O yi awon oga mi wonyi lokan pada, ki won maa wo ti iyawo mi, ki won saanu awon omode, ki won si ronu nipa awon ojulumo, ki won yee gbe mi kiri.